Eikenes

Eikenes er et ferjeleie på nordsiden av Dalsfjorden i Askvoll kommune i Vestland. Før Dalsfjordbrua ble tatt i bruk 14. desember 2013 gikk det ferge fra Eikenes til Dale i Fjaler. Ferjestrekningen var del av fylkesvei 609.

Mellom 1975 og 1979 ble det bygd vei innover Dalsfjorden fra Eikenes. Veibyggingen ble stoppet etter at en tunnel og fire km vei var blitt bygd, og bevilgningene til veiprosjektet ble i 1981 overført til andre veiprosjekter. I sammenheng med bygging av Dalsfjordbrua ble veien fra Eikenes gjort ferdig som del av veiprosjektet.

 Referanser 

Kategori:Tidligere fergesteder i Sogn og Fjordane
Kategori:Samferdsel i Askvoll
Kategori:Artikler i sjøfart-prosjektet